stanford-oval/wikipedia huggingface dataset:
การทำให้เป็นเทพ

ภาพวาด Apotheosis of Venice (1585) โดยปาโอโล เวโรเนเซ บนเพดานปาลัซโซดูกาเล
การทำให้เป็นเทพ (อังกฤษ: apotheosis) การกลายเป็นเทพ (deification) หรือ การกลายเป็นพระเจ้า (divinization) เป็นการยกย่องสิ่งใดสิ่งหนึ่งให้สูงส่งจนเทียบเท่าพระเจ้า หรือมองมนุษย์ สิ่งมีชีวิตหรือแนวคิดต่าง ๆ ในลักษณะที่เหมือนกับเทพ การทำให้เป็นเทพในความหมายเดิมเกี่ยวข้องกับศาสนา แต่สามารถใช้ในเชิงเปรียบเปรยถึงการเชิดชูและสรรเสริญหลักการและแนวปฏิบัติในหลายบริบท ทำให้การทำให้เป็นเทพมักเชื่อมโยงกับภาวะนามธรรมอย่างหนึ่ง
การทำให้เป็นเทพเป็นองค์ประกอบหนึ่งของหลายศาสนาในโลกยุคโบราณ มักเกี่ยวข้องกับความเชื่อแบบพหุเทวนิยมเพราะต้องอาศัยความเชื่อว่าเป็นไปได้ที่จะมีเทพองค์ใหม่ปรากฏขึ้น ศาสนาแบบเอกเทวนิยมอย่างศาสนายูดาห์ ศาสนาคริสต์และศาสนาอิสลามไม่ยอมรับความคิดนี้ แม้จะมีการ "ทำให้ศักดิ์สิทธิ์" ในแง่อื่น เช่น เซนต์ในศาสนาคริสต์ (ผ่านการประกาศเป็นนักบุญ) รวมถึงเทววิทยาศาสนาคริสต์ยังมีภาวะคล้ายพระเจ้า หรือกระบวนการชำระมนุษย์เพื่อเข้าถึงความสัมพันธ์ใกล้ชิดกับพระเป็นเจ้าที่เรียกว่า divinization หรือ theosis ในศาสนาคริสต์ตะวันออก ขณะที่ศาสนาฮินดูมีมุมมองว่ามนุษย์ที่เป็นเทพเป็นอวตารหนึ่งของเทพเจ้า
การทำให้เป็นเทพเป็นหัวข้อที่ปรากฏในงานศิลปะหลายชิ้น โดยมักแสดงภาพตัวแบบกำลังขึ้นสู่สวรรค์หรืออยู่บนสวรรค์ รายล้อมด้วยทูตสวรรค์ พุตโตหรือบุคลาธิษฐานของคุณค่าบางประการ ภาพการทำให้เป็นเทพตั้งแต่ยุคบารอกเป็นต้นมามักมีตัวแบบเป็นผู้ปกครอง นายทัพและศิลปินในกรอบคิดแบบกรีก-โรมัน ตัวอย่างเช่น The Apotheosis of Washington โดยคอนสแตนติโน บรูมีดี,  The Apotheosis of Cornelis de Witt โดยยัน เดอ เบน และ The Apotheosis of Voltaire โดยอาแล็กซ็องดร์ ดูเปลซี นอกจากนี้ภาวะนามธรรมและสถานที่สามารถถูกทำให้เป็นเทพเช่นกัน งานจิตรกรรมเหล่านี้มักใช้ประดับเพดานหรือภายในโดม
ตะวันออกใกล้โบราณ

ข้อมูลเพิ่มเติม: กษัตริย์ผู้ศักดิ์สิทธิ์, ราชาแห่งจักรวาล, และ ราชาแห่งสี่มุม
ก่อนสมัยเฮลเลนิสต์ ลัทธิจักรพรรดิ (imperial cult) เป็นที่แพร่หลายทั้งในอียิปต์โบราณ (โดยเฉพาะในกรณีของฟาโรห์) และเมโสโปเตเมีย (เช่น พระเจ้านารัมซินแห่งแอกแคด และพระเจ้าฮัมมูราบี) ฟาโรห์ทั้งหมดที่ครองราชย์อยู่จะได้รับการยกเป็นเทพฮอรัสและโอไซริสเมื่อสวรรคต บางพระองค์ยังถือเป็นโอรสของเทพต่าง ๆ อีกด้วย
อิมโฮเทป อัครเสนาบดีของฟาโรห์โจเซอร์ถูกยกให้เป็นเทพหลังเสียชีวิต เขาเป็นหนึ่งในชาวอียิปต์ที่ไม่ใช่พระราชวงศ์ประมาณ 12 คนที่ได้รับเกียรตินี้ การกลายเป็นเทพของอิมโฮเทปค่อย ๆ เกิดขึ้นกว่าพันปี ซึ่งต่อมาเขาได้รับการบูชาในฐานะเทพแห่งการแพทย์
กรีกโบราณ

ในศาสนากรีกโบราณและโรมันมีมนุษย์หลายคนที่กลายเป็นเทพ พวกเขามักถูกทำให้เป็นเทพโดยหนึ่งในเทพเจ้าแห่งโอลิมปัส ตัวอย่างเช่น เฮราคลีส แอสคลีเพียส และไซคี (ที่กลายเป็นเทพหลังทานอาหารทิพย์ที่ซูสประทานให้) ลัทธิวีรบุรุษกรีก (Greek hero cult) เป็นความเชื่อที่ว่าวีรบุรุษมีอำนาจมากกว่ามนุษย์แต่น้อยกว่าเทพ มีพลังจำกัดและมีธรรมชาติแบบใต้พิภพ (chthonic) ชาวกรีกโบราณจะทำพิธีกรวดน้ำหรือบูชาโดยการเผาที่สักการสถานหรือเนินหลุมศพของวีรบุรุษเพื่อขอพรและการปกป้อง
ผู้ปกครองโลกกรีกคนแรกที่ได้รับการยกเป็นเทพ คือ พระเจ้าพีลิปโปสที่ 2 แห่งมาเกโดนีอา ภาพพระองค์ประทับบนบัลลังก์ถูกใช้ร่วมกับเทพโอลิมปัสในขบวนอภิเษกของพระองค์กับมเหสีองค์ที่ 6: "สิ่งที่พระองค์ทำกลายเป็นธรรมเนียมสืบทอดสู่กษัตริย์มาเกโดนีอาที่ต่อมาได้รับการบูชาในเอเชียของกรีก ส่งต่อไปยังจูเลียส ซีซาร์และจักรพรรดิแห่งโรม" ผู้ปกครองสมัยเฮลเลนิสต์เหล่านี้อาจได้รับการยกเป็นเทพหลังสวรรคต เช่น อเล็กซานเดอร์มหาราชและราชวงศ์ทอเลมี ราชินีเบเรนิซที่ 2 ในประวัติศาสตร์ได้รับการยกเป็นเทพเหมือนผู้ปกครองราชวงศ์ทอเลมีอื่น ๆ กลุ่มดาวผมเบเรนิซตั้งชื่อตามพระนาง
โรมโบราณ

ควีรีนุส เป็นเทพที่ผ่านการทำให้เป็นเทพจากการผสานกับโรมุลุส กษัตริย์ในตำนานองค์แรกของโรม เพียงองค์เดียวที่ชาวโรมันยอมรับจนถึงช่วงปลายสมัยสาธารณรัฐ หลังจากนั้นการทำให้เป็นเทพในโรมโบราณเป็นกระบวนการที่ผู้ปกครองผู้วายชนม์ถูกยกเป็นเทพโดยผู้ปกครองคนถัดมา โดยได้รับความเห็นชอบจากกฤษฎีกาของวุฒิสภาและประชาชน ตัวอย่างแรกคือการกลายเป็นเทพของจูเลียส ซีซาร์โดยอ็อกตาเวียน บุตรบุญธรรมและสมาชิกคณะสามผู้นำที่สองใน 42 ปีก่อนคริสตกาล ผู้ปกครองคนปัจจุบันอาจใช้การทำให้เป็นเทพนี้ในการสร้างความชอบธรรมและได้รับการสนับสนุนจากประชาชน นอกเหนือจากความเคารพต่อผู้ปกครองคนก่อน
กระบวนการปกติของการทำให้เป็นเทพในโรมโบราณกระทำผ่านการลงคะแนนเสียงของวุฒิสภาโรมันหรือพระราชกฤษฎีกาในสมัยจักรวรรดิ แต่บางครั้งภาพลักษณ์หรือภาษาที่สื่อถึงความเป็นเทพก็ถูกใช้ในหมู่พระราชวงศ์อย่างไม่เป็นทางการ ก่อนจะมีพิธีสาธารณะที่เรียกว่า consecratio ในพิธีมีการปล่อยนกอินทรีให้บินสูงเพื่อสื่อถึงการขึ้นสู่สวรรค์ของวิญญาณบุคคลนั้น  นอกจากนี้ยังมีการแสดงภาพบุคคลบนรถม้าที่กำลังขึ้นสู่สวรรค์ในงานศิลปะหรือบนเหรียญด้วย
ในช่วงที่ลัทธิจักรพรรดิรุ่งเรืองที่สุดสมัยจักรวรรดิ บางครั้งบุคคลอันเป็นที่รักของจักรพรรดิ เช่น รัชทายาท จักรพรรดินีหรือคนรักก็ได้รับการยกเป็นเทพเช่นกัน ผู้ที่ได้รับการทำให้เป็นเทพจะได้รับตำแหน่ง Divus หรือ Diva (สำหรับผู้หญิง) ในชื่อหลังเสียชีวิต ศาสนาโรมันดั้งเดิมมีการแยกระหว่าง deus (เทพ) กับ divus (มนุษย์ผู้กลายเป็นเทพ) ถึงแม้ว่าจะไม่ต่อเนื่องก็ตาม การเคารพบูชา divus จะกระทำที่เทวสถานโรมันหรือเสา
เอเชีย

ข้อมูลเพิ่มเติม: โอรสสวรรค์ และ เซียน
มนุษย์หลายคนได้รับการยกเป็นเทพในลัทธิเต๋า เช่น กวนอู หลี่เถียไกว่และฝาน ไขว่ งักฮุย แม่ทัพสมัยราชวงศ์ซ่งได้รับการยกเป็นเทพในสมัยราชวงศ์หมิง ผู้นับถือบางคนถือว่างักฮุยเป็นหนึ่งในสามแม่ทัพสวรรค์สูงสุด ห้องสิน นิยายจีนสมัยราชวงศ์หมิงมีเนื้อหาเกี่ยวกับการสถาปนาเทวดา
ศาสนาพุทธมีแนวคิดเกี่ยวกับเทวดาที่ซับซ้อนและหลากหลาย ตำแหน่งพระพุทธเจ้าเป็นเป้าหมายที่ศาสนิกชนปรารถนาและส่วนใหญ่ผู้ที่ได้รับตำแหน่งนี้มีชาติกำเนิดเป็นมนุษย์ นับตั้งแต่พระโคตมพุทธเจ้าเป็นต้นมา พระพุทธเจ้าองค์ถัดไปถูกมองว่าเป็นอวตารหรือบุคคลในอดีตที่กลับชาติมาเกิด
เทพฮินดูสำคัญบางองค์อย่างพระรามทรงเป็นมนุษย์ แต่ถูกมองว่าเป็นอวตารของพระวิษณุ สาวกของสวามีนารายัณ บุคคลในประวัติศาสตร์เชื่อว่าท่านเป็นอวตารของพระกฤษณะ ซึ่งเป็นอวตารของพระวิษณุอีกทอดหนึ่ง ภารตมาตา บุคลาธิษฐานของชาติอินเดียที่ริเริ่มโดยปัญญาชนชาวเบงกาลีช่วงปลายคริสต์ศตวรรษที่ 19 ได้รับการเคารพบูชาในฐานะเทพจากบางกลุ่ม แม้ชาวมุสลิมและชาวซิกข์ในอินเดียจะคัดค้านเนื่องจากขัดกับหลักความเชื่อของตน
กษัตริย์ฮินดูและพุทธหลายพระองค์ในอดีตถูกแสดงภาพในลักษณะเทพหลังสวรรคต ตัวอย่างเช่น พระบรมรูปของพระเจ้าชัยวรมันที่ 7 กษัตริย์แห่งจักรวรรดิเขมรที่มีลักษณะคล้ายพระพุทธเจ้า/พระอวโลกิเตศวรโพธิสัตว์
ลัทธิบูชาบุคคลเกาหลีเหนือที่ริเริ่มโดยคิม อิล-ซ็องมีแนวคิดในการยกย่องและเชิดชูตระกูลคิมในลักษณะเทพเจ้า แม้ว่ารัฐจะประกาศตนเป็นอเทวนิยมก็ตาม
ดรูซ

ดรูซแยกตัวจากอิสมาอีลียะฮ์และอิสลามเมื่อพวกเขาพัฒนาระบบความเชื่อเป็นของตนเอง ชาวดรูซเชื่อว่าอิหม่ามอัลฮากิม บิอัมริลลาฮ์เป็นพระเป็นเจ้าลงมาจุติ ฮัมซะฮ์ อิบน์ อะลี ศาสดาและผู้แต่งคัมภีร์ดรูซ ประกาศว่าพระเจ้าเสด็จลงมาบนโลกและรับสภาพมนุษย์ในนามอัลฮากิม บิอัมริลลาฮ์
เดวิด อาร์ ดับเบิลยู ไบรเยอร์นิยามดรูซว่าเป็น ฆุลาต ของอิสมาอีลียะฮ์เนื่องจากคติบูชาและยกอัลฮากิม บิอัมริลลาฮ์ให้เป็นเทพอย่างสุดโต่ง ไบรเยอร์อธิบายว่าดรูซเป็นศาสนาที่แยกตัวจากอิสลาม และเสริมว่าผลจากการแยกตัวนี้ ทำให้ดรูซ "แตกต่างจากอิสลาม เหมือนที่อิสลามแตกต่างจากคริสต์หรือคริสต์แตกต่างจากยูดาห์" ชาวดรูซนับถืออัลฮากิม บิอัมริลลาฮ์อย่างพระเจ้าเหมือนเช่นที่คริสตศาสนิกชนนับถือพระเยซูในแบบเดียวกัน
ดูเพิ่ม

ลัทธิบูชาบุคคล
พระวจนะทรงรับเป็นมนุษย์
euhemerism
แหล่งข้อมูลอื่น

รูปนูนการกลายเป็นเทพของอคิลลีสบนรถม้ามอนเตเลโอเนของอิทรัสคัน ศตวรรษที่ 6 ก่อนคริสตกาล
งานแกะสลักการกลายเป็นเทพของจักรพรรดิอันโตนีนุส ปิอุสและฟาอัสตินาผู้อาวุโส อัครมเหสี ที่ฐานเสาของพระองค์ในโรม
เศียรของพระบรมรูปพระเจ้าชัยวรมันที่ 7 มีองค์ประกอบคล้ายพระพุทธเจ้า
อาร์ชดัชเชสโยลันเดอแห่งออสเตรีย

| อาร์ชดัชเชสโยลันเดอแห่งออสเตรีย |
| --- | --- |
 โยลันเดอ มารี ฌาน ชาร์ลอตต์ เดอ ลีญ
เจ้าหญิงแห่งลีญ อาร์ชดัชเชสแห่งออสเตรีย
ประสูติ: 6 พฤษภาคม พ.ศ. 2466 มาดริด, สเปน
สิ้นพระชนม์: 13 กันยายน พ.ศ. 2566 (100 ปี) บรัสเซลส์, เบลเยียม
พระสวามี: อาร์ชดยุกคาร์ล ลุดวิก แห่งออสเตรีย (2461-2550)
พระบุตร: อาร์ชดยุกรูดอล์ฟ อาร์ชดัชเชสอเล็กซานดร้า อาร์ชดยุกคาร์ล คริสเตียน อาร์ชดัชเชสมาเรีย คอนสแตนซ่า
ราชวงศ์: ราชวงศ์ลีญ ราชวงศ์ออสเตรีย
พระบิดา: เออแฌน เจ้าชายที่ 11 แห่งลีญ
พระมารดา: ฟิลิฟินส์ เดอ โนอายส์
อาร์ชดัชเชสโยลันเดแห่งออสเตรีย (อังกฤษ: Archduchess Yolande of Austria)
พระประวัติ

อาร์ชดัชเชสโยลันเดอ มีพระนามเดิมว่า เจ้าหญิงโยลันเดอแห่งลีญ ประสูติเมื่อวันที่ 6 พฤษภาคม พ.ศ. 2466 เป็นพระธิดาพระองค์ที่ 3 และ 2 ใน เออแฌน เจ้าชายที่ 11 แห่งลีญ และ ฟิลิฟินส์ เดอ โนอายส์ โดยพระบิดาของพระองค์ทรงเป็นฑูตประจำประเทศอินเดีย ตั้งแต่ปี พ.ศ. 2490-พ.ศ. 2494 และเป็นฑูตประจำประเทศสเปน ตั้งแต่ปี พ.ศ. 2494-พ.ศ. 2501 โดยครอบครัวของพระองค์นั้นทรงเป็นที่รู้จักกันอย่างแพร่หลายในเบลเยียม
พระองค์ทรงมีพระเชษฐา 2 พระองค์ที่เป็นพระประมุขแห่งลีญ คือ
โบดวง เจ้าชายที่ 12 แห่งลีญ
อ็องตวน เจ้าชายที่ 13 แห่งลีญ
ทั้งนี้พระองค์ยังทรงเป็นพระปิตุจฉาใน มีแชล เจ้าชายที่ 14 แห่งลีญ เจ้าชายพระประมุขพระองค์ปัจจุบันแห่งลีญ โดยพระนาม โยลันเดอ ของพระองค์ถูกตั้งไปเป็รพระนามของ เจ้าหญิงโยลันเดอแห่งลีญ พระธิดาพระองค์เล็กในพระเชษฐา
อาร์ตี แอช

อาร์ตี แอช (อังกฤษ: Arty Ash; 1895–1954) เป็นนักแสดงชายชาวอังกฤษ
ผลงานที่ได้รับการคัดเลือก

The Love Race (1931)
Love Lies (1931)
Josser on the River (1932)
Soldiers of the King (1933)
Honeymoon for Three (1935)
Sporting Love (1936)
Cheer Up (1936)
Guilty Melody (1936)
Chinatown Nights (1938)
Dear Octopus (1943)
แหล่งข้อมูลอื่น

อาร์ตี แอช ที่อินเทอร์เน็ตมูวีเดตาเบส
อาร์ทีมิซินิน

| --- | --- |


ข้อมูลทางคลินิก
การอ่านออกเสียง: /ɑːrtɪˈmɪsɪnɪn/ 
ชื่ออื่น: Artemisinine, qinghaosu
ช่องทางการรับยา: Oral
รหัส ATC: P01BE01 (WHO) 
ตัวบ่งชี้
 ชื่อตามระบบ IUPAC (3R,5aS,6R,8aS,9R,12S,12aR)-Octahydro-3,6,9-trimethyl-3,12-epoxy-12H-pyrano[4,3-j]-1,2-benzodioxepin-10(3H)-one 
เลขทะเบียน CAS: 63968-64-9 Y
PubChem CID: 68827
ChemSpider: 62060 Y
UNII: 9RMU91N5K2
KEGG: D02481 Y
ChEBI: CHEBI:223316 Y
ChEMBL: CHEMBL567597 N
ECHA InfoCard: 100.110.458 
ข้อมูลทางกายภาพและเคมี
สูตร: C15H22O5
มวลต่อโมล: 282.332 g/mol g·mol−1
แบบจำลอง 3D (JSmol): Interactive image
ความหนาแน่น: 1.24 ± 0.1 g/cm3
จุดหลอมเหลว: 152 ถึง 157 องศาเซลเซียส (306 ถึง 315 องศาฟาเรนไฮต์)
จุดเดือด: decomposes
 SMILES O=C3O[C@@H]4O[C@@]1(OO[C@@]42[C@@H](CC1)[C@H](C)CC[C@H]2[C@H]3C)C 
 InChI InChI=1S/C15H22O5/c1-8-4-5-11-9(2)12(16)17-13-15(11)10(8)6-7-14(3,18-13)19-20-15/h8-11,13H,4-7H2,1-3H3/t8-,9-,10+,11+,13-,14-,15-/m1/s1 Y Key:BLUAFEHZUWYNDE-NNWCWBAJSA-N Y 
  7Y (what is this?)  (verify)
 สารานุกรมเภสัชกรรม
อาร์ทีมิซินิน (อังกฤษ: Artemisinin) หรือ qinghao su และสารอนุพันธุ์สังเคราะห์ต่างๆ ที่เกี่ยวข้อง เป็นกลุ่มของยาที่ใช้สำหรับรักษาโรคมาลาเรียชนิดที่เกิดจากเชื้อ en:Plasmodium falciparum ค้นพบโดย ถู โยวโยว นักวิทยาศาสตร์หญิงชาวจีน ซึ่งได้เป็นผู้ร่วมรับรางวัลโนเบลสาขาการแพทย์ ปี พ.ศ. 2558 สำหรับการค้นพบนี้ ในปัจจุบันการใช้ยากลุ่มนี้ยืนพื้นรักษาร่วมกับยากลุ่มอื่นๆ ซึ่งเรียกว่า การรักษาแบบผสมผสานด้วยอาร์ทีมิซินิน (artemisinin-combination therapy) ถือเป็นการรักษามาตรฐานสำหรับโรคมาลาเรียที่เกิดจากเชื้อ P. falciparum สารนี้แยกได้จากต้นโกฐจุฬาลัมพา (ชื่อวิทยาศาสตร์ Artemisia annua) ซึ่งเป็นพืชสมุนไพรของแพทย์แผนจีน ปัจจุบันสารนี้สามารถผลิตได้โดยใช้ยีสต์ที่ผ่านการดัดแปลงพันธุกรรม
ประวัติศาสตร์ > การค้นพบ

โกฐจุฬาลัมพาจีนเป็นพืชที่ใช้เป็นสมุนไพรซึ่งพบได้ทั่วโลก แพทย์สมุนไพรจีนใช้พืชนี้รักษาโรคมาลาเรียมาแล้วกว่า 2000 ปี มีบันทึกถึงสมุนไพรนี้ที่เก่าแก่ที่สุดตั้งแต่ 200 ปีก่อนคริสตกาลในตำราสูตรยารักษาห้าสิบสองโรค ที่ขุดค้นพบที่หลุมฝังศพหม่าหวังตุ้ย ส่วนการนำสมุนไพรนี้มาใช้รักษามาลาเรียถูกบรรยายไว้ครั้งแรกในตำราคู่มือรักษาโรคฉุกเฉิน (จีน: 肘后备急方) เมื่อคริสต์ศตวรรษที่ 4 โดย Ge Hong ตำรานี้กล่าวถึงวิธีรักษามาลาเรียเอาไว้ 43 วิธี
บันทึกรายงานประวัติศาสตร์ว่าด้วยการค้นพบยานี้ได้รับการเผยแพร่บนอินเทอร์เน็ตตั้งแค่ปี 2006
อาร์ชี เกรย์

| ข้อมูลส่วนตัว |
| --- | --- | --- | --- |
ชื่อเต็ม:  อาร์ชี เจมส์ ฟรานซิส เกรย์
วันเกิด:   (2006-03-12) 12 มีนาคม ค.ศ. 2006 (18 ปี)
สถานที่เกิด:  เดอรัม, ประเทศอังกฤษ
ส่วนสูง:  1.87 เมตร (6 ฟุต 2 นิ้ว)
ตำแหน่ง:  กองกลางตัวกลาง, แบ็กขวา
ข้อมูลสโมสร
สโมสรปัจจุบัน:  ทอตนัมฮอตสเปอร์
หมายเลข:  14
สโมสรเยาวชน
2014–2022:  ลีดส์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2022–2024 |  ลีดส์ยูไนเต็ด |  44 |  (0) |
| 2024– |  ทอตนัมฮอตสเปอร์ |  0 |  (0) |
ทีมชาติ‡
| 2021 |  England U15 |  1 |  (0) |
| 2021–2022 |  England U16 |  8 |  (0) |
| 2022–2023 |  England U17 |  9 |  (1) |
| 2022–2023 |  England U19 |  3 |  (0) |
| 2023– |  England U20 |  1 |  (0) |
| 2024– |  England U21 |  2 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 15:41, 17 May 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:47, 26 March 2024 (UTC)
อาร์ชี เจมส์ ฟรานซิส เกรย์ (อังกฤษ: Archie James Francis Gray, เกิด 12 มีนาคม 2006) เป็นนักฟุตบอลอาชีพที่เล่นในตำแหน่งกองกลางตัวกลางและแบ็กขวาให้กับทอตนัมฮอตสเปอร์ เขามีพรสวรรค์และศักยภาพสูงตั้งแต่เด็ก และถือเป็นนักฟุตบอลที่มีความสามารถโดดเด่นในหมู่นักฟุตบอลรุ่นเดียวกัน
ระดับสโมสร

เกรย์เกิดที่เดอรัม ประเทศอังกฤษ เข้าร่วมทีมลีดส์ยูไนเต็ดรุ่นอายุไม่เกิน 9 ปี เขาพัฒนาฝีเท้าได้อย่างรวดเร็วในอะคาเดมีของลีดส์ยูไนเต็ด ทางสโมสรจึงต้องเจรจากับโรงเรียนมัธยมปลายคาทอลิกเซนต์จอห์นฟิชเชอร์ในแฮร์โรว์เกต เพื่อให้เกรย์สามารถลาเรียนไปฝึกซ้อมกับทีมชุดใหญ่ตามคำขอของมาร์เซโล บิเอลซา กุนซือของทีมในขณะนั้น
เกรย์มีชื่อเป็นตัวสำรองของลีดส์ยูไนเต็ดในเกมพรีเมียร์ลีกที่พบกับอาร์เซนอล เมื่อวันที่ 18 ธันวาคม 2021 ขณะอายุเพียง 15 ปี หากเขาลงเล่น เขาจะกลายเป็นผู้เล่นอายุที่น้อยที่สุดของลีดส์ยูไนเต็ด ทำลายสถิติเดิมของ ปีเตอร์ ลอริเมอร์ ที่ทำไว้ในปี 1962 ในฤดูกาล 2021–22 เขามีชื่อเป็นตัวสำรองอีก 5 นัด แต่ไม่ได้ลงเล่น
เขาเซ็นสัญญาทุนการศึกษากับลีดส์ยูไนเต็ดเป็นเวลา 2 ปีในเดือนกันยายน 2022
เขาลงประเดิมสนามให้กับทีมชุดใหญ่ของลีดส์ยูไนเต็ดในอีเอฟแอลแชมเปียนชิป ฤดูกาล 2023–24 นัดเปิดฤดูกาลที่พบกับคาร์ดิฟฟ์ซิตีที่เอลแลนด์โรด เมื่อวันที่ 6 สิงหาคม 2023 เกรย์ลงเล่น 52 นัดในทุกรายการให้กับลีดส์ยูไนเต็ด แต่พ่ายเซาแทมป์ตันในรอบชิงชนะเลิศเพลย์ออฟเลื่อนชั้นสู่พรีเมียร์ลีก ในเดือนเมษายน 2024 เขาได้รับรางวัลนักฟุตบอลดาวรุ่งยอดเยี่ยมประจำฤดูกาลของอีเอฟแอลแชมเปียนชิป
ในวันที่ 29 มิถุนายน 2024 เบรนต์ฟอร์ดยื่นข้อเสนอซึ่งเป็นสถิติของสโมสรจำนวน 40 ล้านปอนด์เพื่อคว้าตัวเกรย์แต่ถูกลีดส์ปฏิเสธเนื่องจากทั้ง 2 สโมสรไม่สามารถตกลงกันได้ในเรื่องโครงสร้างการชำระเงิน แม้ว่าเกรย์จะเดินทางไปเบรนต์ฟอร์ดเพื่อตรวจร่างกายแล้วก็ตาม
ระดับสโมสร > ทอตนัมฮอตสเปอร์

ในวันที่ 2 กรกฎาคม 2024 เกรย์เซ็นสัญญากับทอตนัมฮอตสเปอร์ ค่าตัวไม่มีการเปิดเผยแต่มีรายงานว่าอยู่ที่ประมาณ 40 ล้านปอนด์
อาร์ทิมีเซีย (แร็มบรันต์)

| อาร์ทิมีเซีย |
| --- | --- |

ศิลปิน: แร็มบรันต์ 
ปี: ค.ศ. 1634
ประเภท: จิตรกรรมสีน้ำมันบนผ้าใบ
สถานที่: พิพิธภัณฑ์ปราโด, มาดริด
อาร์ทิมีเซีย (อังกฤษ: Artemisia) หรือ โซโฟนิสบารับถ้วยยาพิษ (Sophonisba Receiving the Poisoned Cup) เป็นจิตรกรรมสีน้ำมันที่เขียนโดยแร็มบรันต์จิตรกรคนสำคัญชาวดัตช์ของยุคทองของเนเธอร์แลนด์ของคริสต์ศตวรรษที่ 17 ที่ปัจจุบันตั้งแสดงอยู่ที่พิพิธภัณฑ์ปราโด กรุงมาดริด ประเทศสเปน
ภาพ "อาร์ทิมีเซีย" ที่แร็มบรันต์เขียนในปี ค.ศ. 1634 ยังไม่ทราบอย่างแน่นอนถึงเนื้อหา ในภาพเป็นหญิงสาวที่กล่าวว่าอาจจะเป็นโซโฟนิสบา (Sophonisba) หรืออาร์ทิมีเซีย (Artemisia) หรือพระราชินีโดยทั่วไปจากเครื่องทรงและเครื่องตกแต่งอันมีค่าบนร่างกาย ผู้กำลังจะรับถ้วยจากสาวใช้ ถ้าเป็นอาร์ทิมีเซียก็จะเป็นภาชนะที่มีอัฐิของพระราชสวามีกษัตริย์มอโซลัส (Mausolus) แต่ถ้าเป็นโซโฟนิสบาก็จะเป็นถ้วยยาพิษ ผู้เป็นแบบก็คงจะเป็นซัสกียา ภรรยาของแร็มบรันต์เอง
ดูเพิ่ม

แร็มบรันต์
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
อาร์มธง

อาร์มธงสหรัฐที่ใช้ในชุดภารกิจพื้นที่เมือง
อาร์มธงเยอรมนีบนชุดนักบินอวกาศ
อาร์มธง (อังกฤษ: flag patch) เป็นชิ้นผ้าที่ใช้ด้ายสีต่าง ๆ มาปักให้เป็นรูปธงชาติของประเทศ นอกจากแบบที่ใช้ด้ายปักแล้วยังมีแบบที่พิมพ์ลงบนแผ่นผ้าด้วย มีหลายประเทศที่ใช้อาร์มธงมาติดบนเครื่องแบบกองทัพ นอกจากที่ใช้ในกองทัพแล้วอาร์มธงยังถูกนำมาใช้ในเครื่องแบบข้าราชการพลเรือน เช่น เครื่องแบบตำรวจ, กู้ภัย หรือกระทั่งที่ไม่ใช้เครื่องแบบราชการอย่าง ชุดกีฬา ชุดนักบิน ชุดคนขับรถเมล์หรือชุดนักบินอวกาศ
บางประเทศอย่างสหรัฐ มีอาร์มธงที่มีการปรับเปลี่ยนสีเพื่อที่จะได้สามารถพรางตัวไปกับเครื่องแบบที่ใช้ในการปฏิบัติภารกิจได้ดียิ่งขึ้น เช่นโทนสีที่ใช้ในเมือง (สีดำและสีเงิน) โทนสีที่ใช้ในทะเลทราย (สีน้ำตาลและสีแทน) และโทนสีที่ใช้ในป่า (สีดำและสีเขียวแก่)
ปรกติแล้วอาร์มธงจะติดไว้ที่เสื้อผ้าหรือกระเป๋า นักแบ็คแพ็คเกอร์มักจะซื้ออาร์มธงของประเทศที่ตนไปเยือนมาติดประดับเอาไว้เพื่อเป็นที่ระลึก นักแบ็คแพ็คเกอร์จากแคนาดาและสหรัฐมักจะติดอาร์มธงแคนาดาระหว่างการเดินทางในต่างประเทศเพื่อหลีกเลี่ยงความเกลียดชัง
ดูเพิ่ม

ตราอาร์ม
อาร์ลิงตัน

| อาร์ลิงตัน |
| --- | --- |
City
City of Arlington
Location of Arlington in Tarrant County, Texas
อาร์ลิงตันสถานที่ตั้งในสหรัฐอเมริกา
พิกัด: 32°42′18″N 97°07′22″W﻿ / ﻿32.70500°N 97.12278°W﻿ / 32.70500; -97.12278
ประเทศ: สหรัฐอเมริกา
รัฐ: รัฐเท็กซัส
เคาน์ตี: Tarrant
การปกครอง
 • ประเภท: Council-Manager 
 • City Council: Mayor Robert Cluck   Kathryn Wilemon   Jimmy Bennett   Sheri Capehart   Michael Glaspie    Robert Rivera   Robert Shephard    Lana Wolff
 • City Manager: Trey Yelverton
พื้นที่
 • City: 99.7 ตร.ไมล์ (258.2 ตร.กม.)
 • พื้นดิน: 96.5 ตร.ไมล์ (249.9 ตร.กม.)
 • พื้นน้ำ: 3.2 ตร.ไมล์ (8.3 ตร.กม.)
ความสูง: 604 ฟุต (184 เมตร)
ประชากร (2012)
 • City: 375,600 (50th) คน
 • ความหนาแน่น: 3,890 คน/ตร.ไมล์ (1,503 คน/ตร.กม.)
 • รวมปริมณฑล: 6,700,991 (as part of DFW metropolitan area) คน
 • Demonym: Arlingtonians
เขตเวลา: UTC-6 (CST)
 • ฤดูร้อน  (เวลาออมแสง): UTC-5 (CDT)
ZIP codes: 76000-76099
รหัสพื้นที่: 682, 817, 214, 469, 972
FIPS code: 48-04000
GNIS feature ID: 1372320
เว็บไซต์: www.ArlingtonTX.gov
อาร์ลิงตัน (อังกฤษ: Arlington) เป็นนครในรัฐเท็กซัส สหรัฐอเมริกา จากข้อมูลสำรวจสำมะโนประชากรสหรัฐอเมริกาในปี ค.ศ. 2011 มีประชากร 374,000 คน เป็นเมืองที่มีประชากรมากเป็นอันดับ 50 ของสหรัฐอเมริกา และเป็นอันดับ 7 ของรัฐเท็กซัส
อาร์ที (รถดีเซลราง)

| Diesel-Railcar Tokyu / RT |
| --- | --- |
รถดีเซลรางอาร์ที
ประจำการ: พ.ศ. 2509 - 2531
ผู้ผลิต: โตกิวคาร์ คอร์เปอเรชัน
เข้าประจำการ: พ.ศ. 2509
จำนวนที่ผลิต: 14 คัน (รถกำลัง 7 คัน / รถพ่วง 7 คัน)
รูปแบบการจัดขบวน: [พซข.]+[กซข.]
หมายเลขตัวรถ: พซข.4 - 10 , กซข.1004 - 1010
ผู้ให้บริการ: การรถไฟแห่งประเทศไทย
คุณลักษณะ
วัสดุตัวถัง: เหล็กกล้า
ความยาว: 20.800 เมตร
ความกว้าง: 2.815 เมตร
ความสูง: 3.500 เมตร
จำนวนประตู: 4 (ข้างละ 2)
รูปแบบการจัดวางล้อ: 1A-A1
ความเร็วสูงสุด: 85 กม./ชม.
น้ำหนัก: 35.47 ตัน (รถพ่วง) 36.86 ตัน (รถกำลัง)
น้ำหนักกดเพลา: 8.86ตัน (รถพ่วง) 9.22 ตัน (รถกำลัง)
ระบบส่งกำลัง: ไฮดรอลิก
เครื่องยนต์: Cummins NHH 220 B1
กำลังขับเคลื่อน: 220 x 2 แรงม้า ที่ 2,100 รอบ/นาที
ระบบปรับอากาศ: พัดลม
ระบบเบรก: ลมอัด (2 สูบ)
มาตรฐานทางกว้าง: 1.000 เมตร
อาร์ที (RT) หรือ รถดีเซลรางโตกิว (อังกฤษ: Tokyu Diesel Railcar) เป็นรถดีเซลรางของการรถไฟแห่งประเทศไทย  ใช้สำหรับการทำขบวนรถโดยสาร สั่งซื้อจากบริษัท โตกิวคาร์ คอร์เปอเรชัน, ประเทศญี่ปุ่น ตั้งแต่ปี พ.ศ. 2509  มีต้นแบบมาจาก รถดีเซลรางนีงาตะ หรือ เอ็นไอไอ (NII) ที่สั่งซื้อมาตั้งแต่ปี พ.ศ. 2505
ข้อมูลทั่วไป

ประเภท : รถดีเซลราง
ชื่อรุ่น : RT (Diesel-Railcar Tokyu)
รุ่นเลขที่ :
พซข.4 - 10 (รถพ่วงดีเซลราง) จำนวน 7 คัน
กซข.1004 - 1010 (รถกำลังดีเซลราง) จำนวน 7 คัน
เครื่องยนต์  : Cummins NHH 220 B1
กำลังขับเคลื่อน : 220 x 2 แรงม้า ที่ 2,100 รอบ/นาที (เดิม)
ระบบขับเคลื่อน : ใช้เครื่องถ่ายทอดกำลังแบบไฮดรอลิค (Hydraulic Torque Converter)
ความเร็วสูงสุด : 85 กม./ชม.
น้ำหนักตัวรถ : 35.47 ตัน (รถพ่วง)
36.86 ตัน (รถกำลัง)
น้ำหนักกดเพลา : 8.86ตัน (รถพ่วง)
9.22 ตัน (รถกำลัง)
ประตูขึ้น-ลงรถ : ประตูอัตโนมัติ 4 ประตู ข้างละ 2 ประตู
จำนวนที่นั่ง :
ผู้ผลิต :  โตกิวคาร์ คอร์เปอเรชัน
ปีที่เข้าประจำการ: พ.ศ. 2509 - 2531
โปเกมอนช็อก

โปเกมอนช็อก (ญี่ปุ่น: ポケモンショック; โรมาจิ: Pokemon Shokku; ทับศัพท์: Pokemon Shock) เป็นเหตุการณ์ที่เกิดขึ้นเมื่อวันที่ 16 ธันวาคม ค.ศ. 1997 ซึ่งตรงกับวันออกอากาศของอนิเมะเรื่อง โปเกมอนภาคแรก ตอนที่ 38 นักรบสมองกลโพรีกอน (ญี่ปุ่น: でんのうせんしポリゴン; โรมาจิ: Dennō Senshi Porigon) ทำให้ผู้ชมมีอาการลมชักที่เกิดจากอาการไวต่อแสงและถูกนำส่งโดยรถพยาบาลเป็นจำนวนมาก และเหตุการณ์ดังกล่าวทำให้เรื่องนี้ถูกระงับการออกอากาศเป็นเวลาประมาณ 4 เดือน
ที่มาและสาเหตุ

เหตุการณ์เกิดขึ้นเมื่อวันที่ 16 ธันวาคม ค.ศ. 1997 เวลา 18:30 น. เวลามาตรฐานญี่ปุ่น ได้ออกอากาศอนิเมะเรื่อง โปเกมอน ตอนที่ 38 นักรบสมองกลโพรีกอน เรทติ้งผู้ชมจากการสำรวจของ Video Research ในขณะนั้นอยู่ที่ 16.5% ในเขตภูมิภาคคันโต และ 10.4% ในเขตภูมิภาคคันไซ
เนื้อหาในตอนนี้คือพวกซาโตชิไปที่โปเกมอนเซ็นเตอร์ แต่เครื่องส่งโปเกมอนไม่หยุดทำงาน โดยสาเหตุมาจากไวรัสคอมพิวเตอร์ของแก๊งร็อคเก็ต จึงนำโปเกมอน CG โพลีกอน เพื่อเจาะระบบเข้าไปในระบบการถ่ายโอน ซึ่งในตอนดังกล่าวได้แสดงภาพโลกทัศน์ของคอมพิวเตอร์ โดยมีฉากการโจมตีด้วยจรวดแอนติไวรัส ที่เต็มไปด้วยแสงกะพริบสีแดงและสีฟ้า ซึ่งแสงที่ว่ามันเข้มข้นมาก (แสงกะพริบอัตราประมาณ 12 Hz ประมาณ 4 วินาที) ซึ่งฉากดังกล่าวคือพิคาชูได้ใช้ท่าหนึ่งแสนโวลต์ใส่มิชไชล์ที่สกัดแอนติไวรัส ตามรายงานข่าว คาดว่ามีผู้ชมจำนวน 3.45 ล้านคนที่มีอายุระหว่าง 4 ถึง 12 ปีรับชมตอนดังกล่าว และว่ากันว่ามีฉากที่ใช้แสงกะพริบถึง 106 ครั้งใน 4 วินาทีจาก 18:51:34 น.
หลังจากการออกอากาศของตอนนี้จบลง ผู้ชมบางส่วนที่กำลังรับชมการออกอากาศต่างพูดถึงสภาพร่างกายที่รู้สึกย่ำแย่และถูกนำตัวส่งโรงพยาบาลอย่างเร่งด่วน ผู้ป่วยจำนวนมากที่นำส่งโรงพยาบาลเป็นเด็กถึง 651 คนใน 30 จังหวัดในประเทศญี่ปุ่นถูกส่งตัวไปโรงพยาบาล โดยมากกว่า 130 คนต้องรักษาตัวในโรงพยาบาล โดยมีอาการปวดหัววิงเวียนศีรษะ คลื่นไส้ บางคนมีอาการชักและหมดสติ ผู้ชมชาวญี่ปุ่นจำนวน 700 คนถูกส่งเข้าโรงพยาบาลหลังมีอาการลมชักกะทันหัน ถูกวินิจฉัยว่าเป็นโรคลมชักที่เกิดจากอาการไวต่อแสง ซึ่งโรคดังกล่าวเป็นอาการหนึ่งของโรคลมบ้าหมู โดยผู้ป่วยที่เป็นโรคนี้จะเกิดขึ้นเมื่อมีแสงกะพริบกระตุ้นให้เกิดอาการชักได้ เช่น แสงไฟ วูบๆ วาบๆ เป็นจังหวะ
และจำนวนเด็กทั้งหมดที่ไม่ได้ถูกนำส่งโรงพยาบาลแต่ได้รับผลกระทบทางใดทางหนึ่งนั้นคาดว่าจะมีจำนวนประมาณหนึ่งพันคน อีกทั้งผู้ชมเกือบ 700 คนที่ถูกหามส่งโรงพยาบาล จากการดูรายการโทรทัศน์เพียงรายการเดียว ซึ่งว่ากันว่าเป็นรายการโทรทัศน์แรกในประวัติศาสตร์ของโลกที่เกิดเรื่องแบบนี้
การรายงานข่าวในขณะนั้น

ทันทีหลังจากการออกอากาศ ข่าวแรกของเหตุการณ์นี้ได้ถูกนำรายงานข่าวในรายการ "NHK News" (NHK General TV) ซึ่งออกอากาศเวลา 21:59 น. ในช่วงวันเดียวกันกับวันที่ออกอากาศ หลังจากนั้นก็มีการรายงานข่าวในรายการ "News JAPAN" (Fuji TV) ที่ออกอากาศตั้งแต่เวลา 23:30 น. ในวันเดียวกัน วันรุ่งขึ้น มีการรายงานข่าวนี้อย่างกว้างขวางในสื่อมวลชน เช่น หนังสือพิมพ์และรายการทั่วไป (ทั้ง Nippon TV "The Wide", Fuji TV "FNN News 555 The Human" เป็นต้น)
และเหตุการณ์นี้ทำให้เกิดจราจลทั้งการทุบทำลายเกมและสินค้าโปเกมอนทั้งหมดที่เกิดเป็นข่าวและประนามกล่าวหา ชูโด ทาเกชิ ผู้เขียนบทอนิเมะโปเกมอนภาคแรก ว่าใช้ผลประโยชน์จากความวุ่นวายและมองว่ารู้สึกว่าพวกเขาเป็นคนไร้เหตุผล
โดยก่อนหน้านี้ ได้มีเหตุการณ์กรณีเดียวกันคืออนิเมะทางโทรทัศน์เรื่อง YAT ตะลุยอวกาศ ตอนที่ 25 ที่ออกอากาศเมื่อวันที่ 29 มีนาคม ค.ศ. 1997 ก่อนเกิดเหตุการณ์นี้ ซึ่งผู้ชมที่รับชมตอนดังกล่าวเกิดอาการเดียวกัน แต่ทว่ามีจำนวนผู้ชมที่รับผลกระทบในตอนนั้นยังไม่เยอะมากเท่าโปเกมอน
อย่างไรก็ตาม หลังจากผลกระทบของเหตุการณ์ดังกล่าวนั้น ทำให้สื่อต่างๆ ทั้งอนิเมะ, ละครไลฟ์แอ็คชัน ที่ใช้เทคนิคแสงกะพริบไวแสงนั้น ต่างก็เริ่มปรับเปลี่ยนไม่ใช้แสงกะพริบไวแสงหรือปรับปรุงลดใช้แสงลง เพื่อไม่ให้เกิดเหตุการณ์ซ้ำรอยแบบโปเกมอน รวมไปถึงสื่อสำนักข่าวต่างๆ งดใช้แสงแฟลชในการถ่ายจากกล้องถ่ายรูป จนเวลาผ่านไป เหตุการณ์โปเกมอนช็อกค่อยๆ เริ่มซาลงไป